open-index/open-wikipedia-markdown huggingface dataset:
Manila

**Manila** (boros Tagalog: Maynila) nopo nga ibu negara kumaa pogun Filipina id poingimpou doid timur Teluk Manila id pulou Luzon. Kakadayan nopo diti nga oilaan sabaagi iso watas metropolitan id Filipina diti om kiwaa tulun mogiigion soginumu 10 riong tulun. Suai ko iri, kakadayan Manila nopo diti nga kakadayan koduo di apakot kalapas kakadayan d Quezon, iri no tu bagas do ibu negara pogun FIlipina.

Sumusuhut, manila om watras posorili dau nopo nga nokosiliu sabaagi koisaan Metro Manila montok poposonong kotoinaan watas montok do koingkokoton id aparal baino. Om baino nadadi o kakadayan diti sabaagi longkod koubasanan om ekonomi. 

## Sajara
Manila nopo nga iso mantad ginumuan watas pogun id poighali toi ko' nakalaid no id Asia diti. Suai po, Manila nogi diti nga ointutunan sabaagi iso kopomorintaan Sultan Melayu Islam aantakan do zaman pra-Sepanyol. Islam id Manila pointopot id Kota Seludong nopo nga noboros do nokotimpuun mantad do pogun kesultanan Brunei. Ngaran MANILA di sondii nga naanu mantad boros Arab iri no tu "Fiamanillah" id kikomoyon "poingimpou koingoligan mantad Allah." Sundug po tu ingkaa nga kapasarabakan Islam nopo diti nokopian soira do kiwaa rahung mantadpogun Sepanyol id hinombo popointutun do Kristian. Sumusuhut, Sepanyol managod Kota Manila antakan toun 1570 montok koinsan om koinduo nopo nga antakan 1571. Luguan do kopomorintaan Sepanyol iri no tu Miguel Lopez de Legaspi nakalantoi do paparatu kopomorintaan Islam Manila id noporinta do Raja Sulaiman. Raja Sulaiman nopo nga minidu pogun maya syahid id Filipina montok popoturidong kuasa do Islam.

## Sukuon
Marie Curie

**Marie Salomea Skłodowska Curie** (7 Milau 1867 – 4 Madas 1934) nopo nga songulun puru fizik om kimia Perancis i nosusu id Poland. Ointutunan yau mantad di aasil kalaja dau id  gana keradioaktifan. Yau nopo nga pelopor id gana keradioaktifan om tulun di koiso nakaanu duo *Nobel Prize* — id gana fizik om kimia. Suai ko ii, yau nogi nga songulun profesor tondu di koiso do kumalaja id Universiti Paris.

## Sukuon
Marie Tussaud

**Anna Marie "Marie" Tussaud** (nosusu id kota Grosholtz, 1 Momuhau 1761 - minidu pogun 16 Ngiop 1850) nopo nga songulun seniman mantad Perancis mantad pusakag Jerman, ii noitutunan maya karya patung lilin dau id muzium lilin Madame Tussauds id London. Marie Tussaud nopo nga nosusu ontok 1 Momuhau 1761 id Strasbourg, Perancis.Tapa dau ii Joseph Grosholtz, minidu pogun duo tulan pogulu nosusu ii Marie id iso pisangadan kingaran do Pisangadan Turu Toun. Tina dau ii, Anne-Marie Walder, minononggoi dau id Berne hinombo kuminalaja yau sabaagi monguhup id walai di Dr Philippe Curtius (1741-1794), songulun dokutul om momonsoi patung lilin ii roitan di Marie sabaagi mamai.  Di pogulu ii Curtius nopo nga momoguno do kabaalan dau montok momonsoi model anatomi mantad lilin tilombus dii gambal potret.

Minundaliu i Curtius hilo id Paris ontok toun 1765 montok mombontuk kabinet *de potret en cire* (pameran lilin potret). Ontok toun dii, minomonsoi isido patung lilin sawo do raja Louis XV, Madame du Barry, iso karya bobos nokotuo i pokitonon kasari gisom dondo. Kalapas sontoun, minamung i Tussaud om tama dau miampai Curtius do minion id Paris. Pameran koiso karya patung lilin Curtius pinokito ontok toun 1770. Sumusuhut ontok toun 1776, pinoundaliu o kopokitanan dii kumaa id Istana Diraja om ontok 1782, minongukab i Curtius do kopokitanan koduo, Caverne des Grands Voleurs.

## Sukuon
Marielle Heller

**Marielle Stiles Heller**  (nosusu ontok 1 Gumas 1979) nopo nga songulun *pengarah, screenwriter* om mimingkono do Amerika. Ointutunan isido sabaagi pengarah do filem *[[The Diary of a Teenage Girl|The Diary of a Teenage Girl]]* (2015), *[[Can You Ever Forgive Me?|Can You Ever Forgive Me?]]* (2018), om *[[A Beautiful Day in the Neighborhood|A Beautiful Day in the Neighborhood]]* (2019), om nogi mingkono id suang *[[The Queen's Gambit (miniseries)|The Queen’s Gambit]]* (2020).
## Koposion
Marielle Heller nokosusu id Marin County, California, om tanak tondu Steve Heller, songulun pakaraja kolingasan, om Annie Heller, songulun seniman om songulun mongingia inus. Nokosukod yau id Alameda miampai tadi-tadi' dau , Nate om Emily. Minonimpuun yau di karaja dau sabaagi mingkono do konoon om monindu iri sabaagi "lisi kumoiso".  Maso okoro po, yau nopo nga puruan do Teater Muzikal Almeda Children di honggo koimbulai yau id apat drama sontoun, komopit do paranan Rabbit id *Winnie the Pooh*, Templeton songulun borud id *Charlotte's Web* om Polly id *The Magician's Nephew*.

Nakalantoi yau do teater komuniti miampai produksi id Saint Joseph Notre Dame, id honggo pinotilombus pindidikan tanga dau. Naawi yau balajal ontok 1997. Mininsingilo yau teater id UCLA om kotilombus id Royal Academy of Dramatic Art, London. Suai ko iri, minonorimo yau ijazah taakawas Lynn Auerbach Screenwriting Fellowship om The Maryland Film Festival Fellowship.

## Sukuon
Marilyn Monroe

**Marilyn Monroe** (nosusu **Norma Jeane Mortenson** ontok 1 Mahas 1926 – minidu pogun ontok 4 Magus 1962) nopo nga songulun mimingkono, peragawati, modsisinding om ikon Hollywood. Ointutunan isido maya kono*blomb bombshell*, isido nopo nga simbol seks Amerika Syarikat. Nokoumbal isido nakaanu gaa' Golden Globe. Ointutunan isido gama kabaalan komedi beliau om ketrampilan id layar. Nosiliu i Monroe songulun mantad rombituon filem bobos popular ontok 1950-an om pogulu 1960-an. Ontok timpu-timpu koburuon karaja dau, lobi isido manahak tarad kumaa kono ngaawi di *serius* om ngaran nopo dau nga nokosogulu do ngaran di momohiok ngaawi (penghibur) di suai ontok timpu dii. 

Kapatayon disido di minonigowo pinosuang sabaagi "kinumiros kanto." Kogumuan tulun kohompit no i Jack Clemmons, pegawai polis LAPD koiso i nokorikot id kinoyonon kinapatayon otumbayaan do pinatai isido. Songulun no isido tondu id suang katayadan selebriti di nangapatai no i bobos ogumu kousinan tumanud do Forbes.

## Sukuon
Marina Mahathir

**Marina binti Mahathir** (nosusu ontok 9 Mahas 1957) nopo nga songulun aktivis sosial Malaysia.. Nakaanu isido pangarait Datin Paduka soira nokotorimo isido gaa Datuk Paduka Mahkota Selangor mantad Sultan Selangor ontok toun 1997.

Ontok 5 Gumas 2010, minanahak do gaa o Pertubuhan Bangsa-bangsa Bersatu (PBB) do pangarait  "Tokoh Sepanjang Tahun 2010" kumaa disido montok pinggisaman kuasa tongondu (hak kaum wanita), om kasasari ogirot id kempen dau kokomoi kopurimanan HIV om AIDS.

## Koposion
Guminayo isido id Alor Star, Kedah om nalantoi mantad Universiti Sussex, Britain.

Marina nopo nga tanak koiso do Perdana Menteri Malaysia Ko-4 om Ko-7, Tun Dr. Mahathir bin Mohamad om Dr. Siti Hasmah Mohamad Ali i dondo nosiliu sabaagi Perdana Menteri Malaysia kalapas Pilihanraya Malaysia ko-14. tadi disido i Dato' Mokhzani Mahathir nopo nga songulun puru pongindopuan i nakatayad sabaagi tulun ko-11bobos kiharo-haro id Malaysia do Forbes, bagas puru UMNO cawangan Sungai Layar. Nosiliu o tadi dau, i Datuk Mukhriz Mahathir Ahli Parlimen Jerlun, sabaagi Menteri Besar Kedah ontok 11 Mikat 2018. Ii nopo pogulu, poingigit i Datuk Mukhriz do jawatan sabaagi Menteri Besar Kedah ontok 2016.

Nokoumbal i Marina nakasawo songulun kusai Perancis om kiwaa songulun tanak, i Ineza,dinondo monginobos id Universiti Melbourne. Soira nokopiintutun ontok 1993, sinumawoi Marina miampai Tara Sosrowardoyo, songulun jurufoto profesional oontok 7 Mahas 1998 om kiwaa 2 tulun tanak. Tanak kusai, Haga Tara monginobos id Jakarta om songulun tanak tondu id dohuri, Sharistal Maryada Sosrowardoyo montok Tahun Satu, Kuala Lumpur.

## Sukuon
Marsha Milan

**Marsha Milan Londoh** (nosusu ontok 6 Momuhau 1985) nopo nga modsisinding om mimingkono do Malaysia. Nointutunan isido soira nosiliu mampayat id musim kotolu do pialaan realiti Malaysia *[[Akademi Fantasia (season 3)|Akademi Fantasia]]*, id nombo nokolimbou isido id taang kaapat.

Ontok 2013, nosiliu i Milan do rolou Elsa id suang dub Malaysia do Disney *[[Frozen (filem 2013)|Frozen]]* om minonondig do sinding "Bebaskan" (versi Malayu montok "Let It Go"), filem Disney koduo  i numaan dub id Malayu montok kosolimbahan id pawagam kalapas *[[Tarzan (filem 1999)|Tarzan]]* (1999).

## Sukuon
Mary Teresa Kinajil

**Mary Teresa Kinajil** nopo nga songulun lundu akademik i minomuruan do kapamalanan, koponupuan kurikulum om kopoindalanan Boros Kadazandusun (BKD) id sikul tosiriba di toun 1995, id sikul takawas di toun 2000 om nogi id institut ponginabasan takawas id IPG kampus Kent, Tuaran di toun 2012. Isido nogi nga Momuruan IPG kampus Kent, Tuaran di toun 2005 gisom toun 2014. Pogulu po, minomuruan isido do IPG Kampus Keningau kalapas minundaliu mantad Jabatan Pendidikan Negeri Sabah sabaagi Luguan Sektor Pengurusan Akademik. Agayo tomod kouhupan disido montok Kurikulum Boros kadazandusun tu nokoimagon BKD sabaagi major id IPG Kampus Kent, Tuaran sabaagi Tier 1 id gana Boros Kadazandusun. Pinaharo nogi disido Jabatan Boros Kadazandusun om Unit Boros Kadazandusun. Pinoimagon di Tan Sri Joseph Pairin Datuk Kitingan o PISMP BKD ontok 04 November 2014 Gemilang Darjah Kinabalu (PGDK) di toun 2012 mantad TYT Sabah.
Matematik

**Matematik** nopo nga iso gana toilaan ii monoriuk do ginumu, struktur, ruang om koundolihon. Puru matematik nopo nga mogihum pola, formula toi ko morumus konjektur wagu om nogi papaasil do fakta miampai deduksi rapi om aksiom om definisi ii nopili do osonong.
Mato

**Mato** nopo nga organ deria i papasaga organisma mintong maklumat visual. Kaanu ii mogihum (mengesan) do tulinau om popoolon dii kumaa impuls elektro-kimia id suang neuron. Ii nopo nga soboogian mantad sistem visual organisma.

Id suang organisma di lobi akawas, mato nopo nga sistem optik i monimung tulinau mantad posorili, manamong intensiti dii maya diafragma iris, manahak fokus tulinau dii maya kouludan kanta i milo *dilaraskan* montok mombontuk imej, popoolon imej diti kumaa set isyarat elektrik, om papaatod isyarat dii kumaa tutok maya wayaan saraf i popiromut mato maya saraf optik kumaa korteks visual om kinoyonon suai id tutok.
Maudy Ayunda

**Ayunda Faza Maudya** (nosusu ontok 19 Momuhau 1994), ointutunan sabaagi **Maudy Ayunda**, nopo nga susuminding pop om mimingkono do Indonesia.

## Karaja
I Maudy Ayunda nopo diti nga nointutunan o ngaran dau maya no do filem *Untuk Rena* ontok toun 2005 miampai di Surya Saputra. Montok filem disido iri no tu ponuhuan di Riri Riza, minogowit isido kono sabaagi Zakiah Nurmala om minonondig sinding *Mengejar Mimpi.*

Ontok toun 2011, nokoimbulai i Ayunda id muzik filem Rumah Tampa Jendela dan dari Langit Tendangan. Id toun susumuhut, ayunda nogi nga nokoimbulai id filem Malaikat Tanpa Sayap, miampai di Adipati Koesmadji. Filem di nogi nga pinopiruba koimbagu i Maudy om i Surya Saputra. 

Album sinding kumoiso disido nopo nga kiuhu Panggil Aku antakan di toun 2011. Album diti nopo nga kiwaa 10 sinding om iso nopo nga i Maudy sondii id minonuat o lirik dau (Tetap Bersama). Suai po, minonondig nogi isido do sinding  id sinuat Dewi Lestari. 

Ontok wulan Milatok 2014, Maudy nogi nga minamarakam sinding duet miampai di David Choi montok sinding di kiuhu  Sinding di nopo nga nakaanu koporomitan  id osonong kopio id pogun Indonesia om sinding nopo diti nga nokosuang hiid iTunes Indonesia ontok toun 10 Milatok 2014.

## Pondidikan

* Sikul Dasar (SD) toi ko' Sikul Taang Tosiriba id Mentari Intercultural School, Jakarta
* Sikul Taang Takawas Koiso (SMP) id Intercultural School, Jakarta
* Sikul Taang Takawas (SMA) id British School Jakarta
* S1: Universiti Oxford, P.P.E (Politics, Philosophy, adn Economics) - naawi antakan 2016
* S2: Universiti Stanford, M,B,A (Master of Bussiness Administration) om M.A. (Master of Arts) - naawi antakan 2021

## Sukuon
Mark Koding

**Mark Koding** (c.1950-1951 - 17 Manom 2002) nopo nga songulun surupu pulitik id Malaysia. Isio nopo nga mantad Sabah om tinaru Dusun,  kiwaa kalantayan id suang Sarjana Muda Undang-undang mantad Universiti Malaya ontok 1976, nokoumbal sumiliu songulun majistret pogulio sinumuang pulitik.Nakalantoi isio monongkiala id  Pilihan Raya Umum Malaysia 1978 montok Kinabalu, pogun Sabah. Sinumuang kopomilian tagayo sabaagi surupu pulitik osinggawa, sinokodung isio id suang kimpin Parti Berjaya gumaga Montiri Kerja Raya ontok dii i Abdul Ghani Gilong mantad USNO, om soira nopili sabaagi Puru Parlimen Kinabalu, sinumuang isio id Berjaya. Nakalantoi nogi i Mark do monongkiala id suang Pilihan raya negeri Sabah 1985 montok Ranau, om pinosiliu sabaagiTimbalan Ketua Menteri Sabah, pogulu pinotingkod ontok 1989 om minongunsub disio sumoliwan mantad Parti Bersatu Sabah i noobian dau pogulu dii. Nokoumbal isio poingamung do  Parti Berjaya, Parti Bersatu Sabah, Parti Angkatan Keadilan Rakyat (parti tinurodong disio) om UMNO.

Nokoumbal i Mark natandasan tumanud Akta Hasutan 1948 om noilaan do kisala id  Mahkamah ontok 1982, gama monguhot nokuro tu haro sikul vernakular, gisom notutupan sikul diti om kopomogunoon boros Cina om Tamil au pasagaon, id suang boboroson dau doid Parlimen ontok 1978. Nga noonuan isio kagabasan miampai au pinoopi rekod kasalaan om pinosuang id bon momonsoi koimaan tosonong solinaid tolu toun, tumanud seksyen 173A Kanun Acara Jenayah. Gama kootuson diti, pointondohoi i Mark sabaagi Surupu Parlimen Kinabalu.

Miniongoi isio om Helen Koding @ Luin Richard, om kiwas 4 tanak. Nosiliu nogi Mark sabaagi Ponorikohon Lembaga Pelabuhan-Pelabuhan Sabah ontok 2002. Minidu pogun i Mark ontok Manom 2002 kiumul 51 toun, om i Helen nopo nga noiduan ginawo ontok Momuhau 2011.
Tanak disio i Vitos nakatanud laang di Mark sabaagi surupu pulitik. Koumbal i Vitos monongkiala montok Pasok (momoguno logo Bebas) id suang kopomilian tagayo Malaysia 2008 id Ranau, kinoyonon di noumbalan Mark minongovi, nga naala do calon BN.

## Intangai nogi

* Keputusan Pilihan Raya Umum Malaysia 1978

## Sukuon
Marlon Wayans

**Marlon Lamont Wayans** (nosusu oontok 23 Madas 1972) nopo nga songulun mimingkono mantad Amerika, minggagaso, monunuat skrip om nopo songulun o prosuder. Marlon Lamont Wayans nopo diti nga nointutunan sabaagi songulun mimingkono di abantug kopio aasil mantad kalaja dau miampai tabang dau, Shawn Wayans maya The WB sitcom *The Wayans Bros.* (1995–1999), om nogi maya filem *Don't Be a Menace* (1996), *Scary Movie* (2000), *Scary Movie 2* (2001), *White Chicks* (2004), *Little Man* (2006), and *Dance Flick* (2009)*.*

## Sukuon
Maya Hejnowska

Nakalantoi sabaagi do Unduk Ngadau Kaamatan 2021 id pialaan do Unduk Ngadau Kaaamatan taang pogun Sabah. Maya nopo diti nga songulun do kiraha mirolot Kadazan-Polish ii nosusu ontok di 22 Milau 2000. 

Ontok di toun 2022, aantakan do boboroson dau id piboian Unduk Ngadau dii, minanahak isido do kopongunsikahan kumaa do molohing dau, ii ina dau, i Zandi Jenne Lajiun ii nokopogowit kumaa do turu romou di ounsikou kumaa di nokorikot id pialaan Unduk Ngadau toun 2022 id Hongkod Koisaan Kadazandusun (KDCA), Penampang.
Maya Karin

**Maya Karin Roelcke** (nosusu ontok 29 Gumas 1979) nopo nga songulun mimingkono, susuminding, model, momuruan ababayab televisyen om aktivis Malaysia, kosusuon Jerman. Nosiliu iso mantad mimingkono tondu ulung id Malaysia id gana perfileman tanah air, nakaanu i Maya pamagatangan montok kalantayan gaa om kosolimbahan bobos osonong maya pinsingkanaan disido id suang filem miagal do *[[Pontianak Harum Sundal Malam|Pontianak Harum Sundal Malam]]* (2004), *[[Anak Halal]]* (2007), *[[Ombak Rindu (filem)|Ombak Rindu]]* (2011), *[[Munafik 2]]* (2018) om *[[Bulan dan Pria Terhebat|Bulan dan Pria Terhebat]]* (2020) om *[[Olympic Dream]]* (2021). Sabaagi mimingkono kitaang kelas A, nointutunan isido do insaru kohompit id filem om au momili koimbulai id suang drama televisyen.

## Koposion Gulu
Nosusu isido id Jerman om kiraha do kacukan Jerman, Cina om nogi India. Tapa nopo dau nga ii Gottfried Roelcke mantad id Jerman. Tinu dau nopo nga i Che Zan ii kiraha do naralatan Sina om India Muslim mantad do Pulau Pinang. Tinilombus mantad do pisasawaan, nounsub o tina dau do tumanud di tapa dau miyon id Jerman tu ontok di om kopongo dii nopo nga paganakan dau nopo nga nokoundaliu id Indonesia montok piipiro timpu.
Mazlan Othman

Tan Sri Dato' Seri Dr. **Mazlan binti Othman** (nosusu ontok 11 Momuhau 1951) nopo nga songulun puru Astrofizik Malaysia om Luguan Pengarah Agensi Angkasa Negara Malaysia om Lundu Melayu Terbilang Malaysia 2011. Isio nopo nga perintis id suang gana sains om teknologi id Malaysia.

## Koposion pogulu om pondidikan
Nosusu id Seremban, Negeri Sembilan, nokosikul i Mazlan id Kolej Tunku Kurshiah, sikul asrama ointutunan id Seremban. Rahi disio montok matematik minogowit dau kumaa kurikulum sains. Sundung do mongunsub o paganakan dau sumiliu dokutul pongusapan MD, nga minaganu isido kootuson montok monginobos id jurusan fizik. Sinumuang isido id Universiti Otago id Dunedin, New Zealand miampai pelan biasiswa Colombo, om nakaanu ijazah sarjana muda sains (Kepujian) ontok toun 1975.  Sumusuhut, sinumuang isio id Universiti Kebangsaan Malaysia (UKM) sabaagi mongingia, nga minomorunding isio montok kotilombuson sikulasip om ginumuli hilo Otago, om nakaanu ijazah doktor falsafah id gana Fizik ontok toun 1981 - tondu koiso i nakaanu dii mantad di kinoponuridangan universiti dii ontok 1869.

## Sukuon
Medan

**Kota Medan** nopo nga Ibu negeri mantad Provinsi Sumatera Utara, Indonesia. Hab serantau om longkod kousinan Sumatera, ii nopo nga iso mantad 3 kakadayan apangkal Indonesia, miampai Jakarta om Surabaya.. Koiyonon metropolitan Medan ii kotongkop do Binjai, Kabupaten Deli Serdang, om soboogian mantad Kabupaten Karo ii koiyonon metropolitan tagayo id soliwan do Jawa, miampai 4,744,323 songion ii nointob id Banci 2020.

## Sukuon
Megawati Soekarnoputri

Prof. Dr. Ir. Hj. Diah Permata Megawati Setiawati Soekarnoputri, MT, toi ko' oilaan sabaagi Megawati Soekarnoputri, Mega Soekarno Putri, toi Ibu Mega (nosusu 23 Milatok 1947) nopo nga songulun puru siasah Republik Indonesia om songulun Presiden Indonesia kolimo mantad 23 Madas 2001 gisom 20 Gumas 2004. Megawati nopo nga luguan koizaai montok parti Demokrasi Indonesia Perjuangan (PDI-P), iso parti politik bobos tagayo id Indonesia. Isido nogi nga songulun tanak tondu di Presiden kumoiso Indonesia, Soekarno.
Melangkap Baru

Kampung **Melangkap Baru** nopo nga pointoning do gakod nulu Gunung Kinabalu hilo id watas Kota Belud, Sabah, Malaysia.
Melissa Saila

**Melissa Saila** (nosusu sabaagi **Melisa binti Mohd. Alias**;3 Ngiop 1972) nopo nga' songulun modsisinding om mimingkono Malaysia. Isido nopo nga' tanak do mimingkono veteren Mariani om kamanakon di Saloma. Isido nopo nga' opogot id suang pinsingkanaan mantad tokoro po id suang do rancangan televisyen, filem, toi ko' pementasan teater.

## Koposion
Miniongoi isido om i Megat Fauzi Shukarnain om kiharo tolu tulun o tanak. Gama rahi di aralom, minongukab isido Syarikat *penerbitan* sondii om pinungaranan do Marimaliss Productions. Haro nogi kawagu iso syarikat produksi di Melissa, Kus Semangat Aktor i tinuridong ontok 2007.

## Karaja
Minonungkus i Melissa Saila do komilaan inus mantad tama dau ii no seniwati Mariani toi ko' Mariam Ismail om mamai disido, seniman agung Allahyarham Tan Sri P. Ramlee.

Nokoumbal isido nokoimbulai id suang telefilem *[[Neon (telefilem)|Neon]]* ponuhuan di (*arahan*) Mohd Feroz Abd Kader miampai ogumu mimingkono kaampai no Rita Rudaini, Azhar Sulaiman, Faizal Yusof, Soffi Jikan, Lisdawati, Vanida Imran, Bront Palarae om Rashidi Ishak.

## Diskografi
* *Melissa Saila* (1986)
* *Nilai Cinta* (1987)
* *Dunia Remaja *(1987)
* *Generasi* (1994)

## Filemografi

### Filem

### Drama
* *Cili Padi* (1993-1998)
* *Orang Gaji Sementara* (2000)
* *PJ Holdings* (1983-1984)
* *[[Mat Despatch (Siri TV)|Mat Despatch]]* (1998-2002)
* *[[Tahajjud Cinta (drama)|Tahajjud Cinta]]* (2011)
* *[[The Bridge]]* (Musim 2; 2020)

### Teater
* *[[P. Ramlee]] The Musical*
* *Tengku Anum*
* *Visits*
* *Saksi*
* *Si Pemakan Hati*
* *Dejavu*
* *Anugerah*
* *Mencari Juita*
* *Akulah Perempuan Itu*
* *Madu II*

### Kopolobusan (Penerbitan)
* Teater Saksi
* Konsert Mini Dikir Barat Halim Yazid (2000)
* Dokumentari muzik *Mengejar Pelangi* bersama U-Wei Hj Saari
* Penerbit Eksekutif Drama TV - Adi, Jadi Tak Jadi, Kaca Jendela dan Canai.
* Penerbit Eksekutif Album *Generasi* (artis dari Malaysia, Indonesia, Singapura (1994-1996)

### Telefilem

### Televisyen

## Gaa om pencalonan

## Sukuon
Metodologi

Mantad Wikipedia, ensiklopedia obibas.

**Metodologi** nopo nga ponoriukan teori om kaida di oulud di gunoon suang gana pinsingilaan. Metodologi diti kohompit nogi ponoriukan teoritis kokomoi kaida om kooturan kokomoi gana toilaan. Koubasanan nopo nga popohompit impohon miagal do paradigma, model teori, fasa om teknik kuantitatif toi ko' kualitatif.

Metodologi amu pinatantu montok manahak laang monolibamban, mantad dii metodologi amu miagal do kaida. Metodologi diti manahak impohon teori montok mamarati kaida, set kaida, toi ko' koimaan di bobos osonong montok iso-iso ahal, poomitanan, montok mogintob iso-iso aasil.
Mi guring

**Mee guring t**oi ko’mi ginuring morujuk do mi i ginuring tumanud  koubasanan tinimungan bansa id pogun Asia Tanggara i momoguno do boros Malayu sabaagi piromutan, miagal ko’ Brunei, Malaysia om Singapura.

Mi guring i ointutunan kogumuan tulun nopo nga lohoon sabaagi mi guring mamak i pobolion do tulun India muslim id kakadayan do mamak. Oubasan nopo, roso mi guring mamak diti opodos.

## Tadon
Haro ogumu kawo mi guring i milo orubaan id Brunei, Malaysia om Singapura. Iso nopo do kawo mi guring dii, pinoburu do tulun imigran india (Tamil muslim). Pinorolot om pinoaplikasi diolo o roromu koubasanan waya pogogonsok komuniti id waya pogogonsok diolo. Komoyon nopo nga waya onsokon I mi guring nopo nga unik tu’ mogisusuuai laang. Nakadi o proses diti sabab tu’ id pogun tadon do tulun diti, takaanon mi guring aiso id koubasanan diolo.

## Waya Mogonsok
Aiso o spesifikasi standard waya pogogonsok montok kawo-kawo mi guring tu’ waya mogonsok mi guring nopo nga mogigiio nopo ngawi.  I  popisuai  standard roso do mi guring nopo nga, tumanud kawo mi di gunoon id proses mogonsok mi guring. Waya koubasanan do mogonsok mi guring kohompit do guringon i mi miampai do kinotuan, tontolu’, tauhu toi ko’ daging. Id waya pogogonsok india do mi guring pohompiton diolo o rampa’ miagal ko sos tomato, ubi gantang, kubis om kisap. Suai ko iri, soira noonsok i mi guring, potonggoyon diolo patod do limau (kawo calamansi) id piring miampai mi guring dii.

**Malaysia**

Id Malaysia, oubasan nopo mi guring mamak ogumu pobolion id kogumuan kinoyonon id pogun diti. Hogot mamak naanu mantad istila mamak i kirati do gaman. Istila diti gunoon id Malaysia om Singapura sabaagi iso istila boros pomolohou kumaa tauke kadai dii. Oubasan mi guring mamak mionit do tulun india muslim om takaanon diti pobolion id kadai makan do mamak. Kawo mi guring diti nopo nga kopiomungan do mi tosilou Sina (Chinese yellow noodles) mimpai paranca’ om rampa’ do Malayu om India.

Maggi goreng toi ko Maggi mee goreng nopo nga iso kawo mi guring id waya pogogonsok do mamak. Kapamansayan do kawo mi guring diti, momoguno do mi segera janama’ Maggi, i pogolokon no miampai waig talasu pogulu do guringon.

**Singapura**

Id pogun Singapura, takaanon diti kadaau haro pionitan miampai waya pogogonsok tulun india muslim.  Id komuniti pogun diti oubasan momoguno do kambing toi ko’ mutton id resipi mi guring diolo. Kawo mi guring i ointutunan id Singapura pinointutun mantad etnik Sina id Punggol ontok 1970-an. Waya pogogonsok  mi guring etnik diti kohompit poporolot seafood, tauge, roun kotumbar om sambal di noonsoi mantad 12 kawo rusap om rampa’.

**Sri Lanka** 

Takaanon do mi guring nokointutun id pogun Sri Lanka gama do sajara, i nopo nga maya pangaru woyo om koubasanan do Malayu.
Michael Jackson

**Michael Joseph Jackson** nosusu ontok 29 Magus 1958 om nopujulan kiniopon ontok 25 Mahas 2009. Songulun lulumonsoi do Amerika, monunuat sinding, susumayau om nogi philanthropist. Nointutunan sabaagi do "King of Pop". Mantad do apat dekad kalaja dau, sakadai dau id muzik, sayau om nogi fesyen, miampai do kowoowoyo koposion dau, pinoposiliu dau sabaagi do global figur ii nointutunan. Agayo tomod rahung dau kumaa do artis ngawi id posorili do genre muzik.
Mihad

**Mihad** nopo nga iso istilah i sumuku kumaa kowoyo-woyoon poposoliwan romou mato sabaagi respon montok topurimanan sosongulun. Korotian mihad nogi nga milo pokomoyon sabaagi do iso fenomena secretomotor kompleks i nonggo kosoliwan romou mato sosongulun mantad aparat romou mato miampai amu papaampai koluhuyon *(kerengsaan)* okular struktur. Kiwaa o piromutan neuron, pembuluh romou mato om kinoyonon tutok tulun i popohompit kumaa topurimanan i nakaasil. Ingga o tayam i kaanu poposoliwan romou mato sabaagi respons kumaa kinantakan emosional mulong po do au asaga i piipiro saintis montok do kointalangan diti. Tumanud do iso ponoriukan, kiwaa o lobi 300 tulun mihad i nonggo songulun kusai mihad insan do sombulan om tondu nopo nga inlimo do mihad id sombulan loolobi po pogulu om mamaaso do gambahon. Romou i nakaasil soira do mihad nga kiwaa o komposisi kimia di misuai ko romou mato kawo suai : Kiwaa o hormon *prolaktin*, *adrenocorticotropic*, *Leu-enkephalin* om roromu pongubatan.
Melbourne

**Melbourne** ( , ; Boonwurrung/ toi ko' ) nopo nga ibu negeri om kakadayan bobos ogumu mogigion id pogun Victoria, Australia om nogi koduo bobos oumu mogigion id Aistralia Sydney. Ngaran nopo do Melbourne nga sumuku kumaa kinoyonon metropolitan kiginayo  i ointutunan nogi sabaagi Greater Melbourne, popohompit do 31 kakadayan tempatan, sundung do gunoon nogi ngaran diti miampai poimbida montok perbandaran City of Melbourne i poinladsong id posorili koiyonon pongindopuan longkod dau. Koiyonon metropolitan nopo diti nga papahangkum soboogian tagayo kotogisan koibutan om kosilahon Teluk Port Phillip gisom hilo Semenanjung Mornington, soboogian mantad West Gippsland, om nogi koiyonon pedalaman Lembah Yarra, Banjaran Dandenong, om Banjaran Macedon. Gisom toun 2023, mogigion id metropolitan diti soginumu 5.2 riong (19% mantad populasi Australia);  om mogigion nopodau nga ointutunan sabaagi "Melburnians".

## Nuut

## Sukuon

## Pambasaan potilombus
*
*
*
*
*
*
*
*
*
*
*
*
*
*
*
*
*

## Noputan labus

**Podtuongisan**
*  of Tourism Victoria
* Guide to Melbourne from Tourism Australia
**Koilaan umum**
* About Melbourne from the Victorian Government site
* About Melbourne from the city centre local government site
* Melbourne *Encyclopædia Britannica* entry
*
Melinda Gates

**Melinda French Gates** (nosusu ontok 15 Magus 1964), otutunan nogi sabaagi i Melinda French Gates, nopo nga songulun puru pongindopuan di opuhawang id Amerika Syarikat. Isido nopo nga sawo di Bill Gates i nakaampayat minonuridong do Yayasan Bill & Melinda Gates om nokoumbal do nokosiliu sabaagi mongungulud do unit montok piipiro produk Microsoft miagal ko' Publisher, Microsoft Bob, Encarta, om Expedia. Nakangaran nogi isido sabaagi songulun mantad tongoondu di kirahung kopio id pomogunan tumanud do Forbes.

## Sukuon
Mike Mohede

**Michael Prabawa Mohede** (7 Milau 1983 – 31 Madas 2016), i ointutunan nogi sabaagi **Mike** nopo nga songulun modsisinding kusai mantad Indonesia. Nakalantoi isio doid  *Indonesian Idol* timpu koduo. Isio nogi diti nga mongongobi do Indonesia doid *Asian Idol* nga na'ala di Hady Mirza mantad *[[Singapore Idol]]*.

## Pokitanan ''Indonesian Idol''
* Top 24: Right Here Waiting mantad Richard Marx
* Top 12: Pupus mantad Dewa 19
* Top 11: Kamulah Satu-Satunya mantad Dewa 19
* Top 10: Bahasa Kalbu mantad Titi DJ
* Top 9: Sinaran mantad Sheila Majid
* Top 8: Mengejar Matahari mantad Ari Lasso
* Top 7: Nada Kasih mantad Fariz RM
* Top 6: Crazy Little Thing Called Love mantad Queen
* Top 5: Jadikanlah Aku Pacarmu mantad Sheila on 7
* Top 5: Unchained Melody mantad The Righteous Brothers
* Top 4: Enggak Ngerti mantad Kahitna
* Top 4: Roman Picisan mantad Dewa 19
* Top 3: Bunda mantad Melly Goeslaw
* Top 3: Because of You mantad Keith Martin
* Grand Final: Semua Untuk Cinta mantad Hendy Irvan
* Grand Final: Bahasa Kalbu mantad Titi DJ
* Grand Final: Ketika Kau Menyapa mantad Marcell Siahaan

## Diskografi

#### Album studio

* 2005 *Mike*
* 2010 *Kemenanganku*
* 2011 *Tak Seperti Dulu Single*
* 2013 *Mampu Tanpanya Single*
* 2014 *Kucinta Dirinya Single*
* 2014 *Tiada Kata* (ft. Mulan Jameela) Single
* 2015 *Kedua*

#### Karya suai

* 2005 *Seri Cinta* (kompilasi Indonesian Idol)

## Kinapatayon
Minidu pogun i Mike ontok 31 Madas 2016 hilo id RS Premier Bintaro id suang Tangerang Selatan, Indonesia gama do toruol tundu-undu. Umul nopo disio nga 32 toun.

## Sukuon
Misha Omar

**Misha Omar** (nosusu **Samihah @ Aisah Omar** 6 Milatok 1982 id Machang, Kelantan) nopo nga songulun modsisinding pop tondu Malaysia kibansa Melayu i gisom dinondo nokolimbou  no do 8 piala Anugerah Juara Lagu, 5 Anugerah Industri Muzik, 3 Anugerah Era & iso trofi Festival Filem Malaysia om Anugerah Bintang Popular Berita Harian. Isido nopo nga mantad id Machang, Kelantan om minimpuun do minamung id gana inus rolou mantad di 19 toun soira minampayat pialaan Bintang RTM 2001. Nokoingkawas o populariti disido soira nakalantoi maya sinding Bunga-bunga Cinta, om nokotindohoi ointutunan gisom kopitimbang populariti modsisinding tongoondu di suai miagal do i Datuk Siti Nurhaliza, Dayang Nurfaizah, Liza Hanim, Ning Baizura om Jaclyn Victor om nogi nosiliu songulun mantad modsisinding tondu i bobos manahak rahung om  *laris* id era 2000-an.

Isido nogi nga songulun mantad piipiro artis Malaysia i nakalantoi do nakaanu ngaran id taang Asia loolobi soira nakaanu gaa' emas id Anugerah Muzik Asia id Shanghai ontok 2003. *Nokocalon* i Misha id *[[Anugerah MTV Asia|MTV Asia Awards]]*  do induo i om nopili montok momonsoi kopokitanan id *MTV World Stage* ontok 2009. Isido nogi nga songulun mantad artis Malaysia koiso i kiwaa do akaun :en:Vevo id liwang YouTube  om sinding-sinding dau nopo nga sinding do bobos osopung nokoboli id liwang ITunes.

## Kalaja

#### Koposion gulu
Misha nopo nga tanak kaapat mantad turu mogiadi mantad do mikoruhang kietnik Malayu ii nopo nga Omar Ismail, songulun penjawat awam om Zainan Mohd Nor, songulun surirumah. Tama di Misha nogi nga kiwaa piipiro tanak mantad do pisasawaan dau digulu. Nolimpupusan o sikul di Misha id Sikul Takawas Kubang Kerian 1, Kota Bharu, Kelantan ontok toun 1999 om minongoput do pinsingilaan id gana panarampasan id Universiti Tun Abdul Razak ontok toun 2000. Orohian ii Misha do lumonsoi mantad di tokoro po om asaru do lumonsoi karaoke miampai paganakan id Kampung Bayam Guchil, Kota Bharu hinombo sinding pop koiso ii nosiliu do korohian dau nopo nga sinding Menaruh Harapan (Zaiton Sameon). Suai ko ii, orohian nogi i Misha do muzik pop ii notoodo di Amy Mastura suai ko aanangan do kabaalan mingkono do artis dii. 

## Sukuon
Mistirine Radin

**Mistirine Radin** nopo nga' mantad Ranau Sabah. Isido nopo nga' Penjawat Awam Kanan Persekutuan Malaysia id suang sektor pondidikan id Pogun Sabah, Wilayah Persekutuan Labuan om id Komontirian Pondidikan Malaysia id Bandar Enstek Negeri Sembilan om Putrajaya, Malaysia.

## Sektor Korporat
Koumbal nogi isio do monorupu do buburuon sabaagi puruan Ahli Lembaga Pengarah Yayasan Pendidikan Labuan om nogi puruan Lembaga Pengarah Institut Pengajian Islam & Dakwah Sabah - IPDAS, Puruan Board od Trustees Yayasan Sabah om Ex-Officio Lambaga Pengarah Lembagah Kebudayaan Sabah. Koumbal nogi disio do nopili sabaagi Puruan Penasihat SAFA.

## Sektor Pondidikan
Nokoumbal i Mistirine Radin do nosiliu sabaagi Luguan Jemaah Nazir Pendidikan Negeri Sabah om Pengarah Pendidikan Wilayah Persekutuan Labuan mantad 24 Milatok 2011 gisom 30 Gumas 2015. 

Kalapas 4 toun berkhidmat sabaagi Pengarah Pendidikan Wilayah Persekutuan Labuan, kumaraja isio id Institut Aminuddin Baki, Kementerian Pendidikan Malaysia Kampus Induk Bandar Enstek, Negeri Sembilan sabaagi Timbalan Pengarah Latihan Institut Aminuddin Baki mantad 2 Milau 2015 gisom 7 Momuahu 2018. Nokoumbal nogi isio nosiliu Pengarah Institut Aminuddin Baki id Mistirine Radin solinaid sontoun tu aiso o mongigit do Jawatan dii , mimpuun mantad 19 Gumas 2017 gisom 25 Milau 2018.

Kalapas 3 toun berkhidmat id Institut Aminuddin Baki, ginumuli kawagu i Mistirine Radin id kinoyonon kinosusuon montok berkhidmat sabaagi Pengarah Pendidikan Negeri Sabah ontok 26 Milau 2018. Berkhidmat isio sabaagi Pengarah Pendidikan Negeri Sabah gisom 12 Mikat 2022. 

Ontok 13 Mikat 2022, ginumuli kawagu isio berkhidmat id Kementerian Pendidikan Malaysia Putrajaya sabaagi Pengarah Bahagian Profesionalisme Guru Kementerian Pendidikan Malaysia. 

## Sukuon
Mithra Jin

**Choi Jin** (Hangul: 최진, Hanja: 崔眞, nosusu ontok 6 Milatok 1983), i lobi ointutunan sabaagi **Mithra Jin** (Hangul: 미쓰라 진), nopo nga artis rakaman om monunupu roroiton hip hop do Kabaatan Korea. Isio nopo nga MC koduo do tinimungan Epik High.

## Biografi
Ontok 3 Magus 2010, nokodopitar i Mithra Jin montok mandatory military service. Nokosuang isio id rezervasi 102 id Chuncheon, om kitonggungan sabaagi askar sinapang infantri, puru do band askar om askar GOP, poinsuang no timpu  id Defense Media Agency (DEMA). Nopupusan isio do Ministry of Defense id Yongsan-gu, Seoul on 14 Mikat 2012.

Ontok 22 Momuhau 2014, noilaan do miambalut isio miampai artis Kwon Da-hyun. Ontok 10 Magus 2015, pinoilo do miongoi i Mithra Jin om Kwon Da-hyun do koimpuunon Gumas. Minapaharo o mikoruhang dii do karamayan tokoro ontok 2 Gumas 2015. Tanak diolo i Eden (이든) nosusu ontok 9 Mahas 2021.

## Karier
I nopo do i pogulu po nga momolihis i Mithra Jin i manahak tarad kumaa rima. Debut isio id tinimungan K-Ryders, kaampai no i J-Win, DJ D-Tones, om Kyung Bin. Aktif o K-Ryders id Korean hip-hop underground id timpuunon 2000 nga disbanded ontok 2002. Nosiliu isio momuruan ababayan id taman-taman  awam om momolihis soira nokoruba di Tablo, i minomuruan do tinimungan diolo Epik High.

Ontok 2012, okonno ko id siriba do Woollim Entertainment i DJ Tukutz om Mithra Jin.

Kiikiro Mahas/Madas 2012, haro piipiro kaakaka do koguli kawagu (comeback) o Epik High id pintangaan koduo toun dii: noroitan o tinimungan dii id Ruputan Saham do YG Entertainment, id suang do *tweet* mantad  momorun fesyen i nokobros do potoundaon no kostum *comeback* montok Epik High id siriba YG, om id suang do *tweet* mantad Jerry K kumaa di Tablo do mandad-andad isio do album Epik High do abantalan. Ontok 25 Madas 2012, minanahak kopoilaan o YG do momonsoi *comeback* o Epik High id siriba label dii miampai 99, kalapas tolu toun hiatus sabaagi tinimungan.

Ontok 2018, sinumoliwan i Mithra Jin, miampai di Tablo om DJ Tukutz mantad YG Entertainment montok kumalaja miampai osinggawa.

## Sukuon
Mobile Legend: Bang Bang

**Mobile Legends: Bang Bang** (ngaran toniba : **MLBB** toiko **ML**) nopo nga iso pomoinan id suang piromutan i tinuridong di Komponi Moonton (tanak komponi **ByteDance**). Pinotimpuun iti pomoinan id China montok do sistom pelantar Android sompomogunan ontok 14 Madas 2016 om 9 Milau 2017 montok do pongguna IOS sompogunan. Pomoinan diti poingimpou kumaa injin komponi **Tencent**.
Mogonsok

**Mogonsok** nopo nga inus, tiknologi, sains om kraf popotounda taakanon montok do akanon. Teknik mogonsok om nogi roromu-roromu mogonsok nopo nga mogisuusuai id posorili do pomogunan, mantad do mamanggang taakanon id tapui poingukab gisom no do momoguno do dompuan kilotirik, momoguno do ovon, popokito do trend om nogi tradisi sandad posorili om koubasanan ii unik. Woyo toi ko kawo mogonsok nopo nga tumanud do kabaalan om kawo pinludaan id sosongulun dii ii minogonsok, mogoogonsok, chef profesional id ristoran om nogi tiyonon makan do suai. Mogonsok nogi nga owonsoi soira haro tindak balas kimia miampai aiso kotindapahan haba, miagal ko ceviche, hidangan tradisional don Amerika Selatan hinombo, sada nopo nga onsokon momoguno do asid jus limon toi ko waig limau.  

Popotounda taakanon miampai do tapui toi ko linasu nopo nga abaabayan ii unik kumaa do tongoulun. Nokoimpuun iti kiro-kiro do 2 juta toun di nakatalib sundung do bukti arkeologi montok dii nopo nga au nokolobi mantad do 1 juta toun di gulu.

Koburuon pomutanaman, dudumagang, om sakayon nopo nga tamadan id piipiro kinoiyonon mogiisuusuai ii pinopoimbulai do roromu mogonsok do wagu. Wiwinonsoi om nogi tiknologi wagu miagal ko pamansayan tombikar montok monimung om mogonsok waig nogi nga pinopoinlaab do teknik mogonsok. Sasatanga mogoogonsok moden nopo nga momoguno do teknik saintifik potilombus montok popotounda do taakanon montok popoingkawas do roso di onsokon diolo.

## Roromu
Kogumuan romuan id onsokon nopo nga mantad do organisma poimpasi. Kokotuan, tua'ua, biji-bijian om nogi kacang miampai do herba om rampa nopo nga mantad id susumuni, hinombo daging, tontolu om produk tenusu nopo nga mantad id tayam.

## Kaida'
Ogumu kaida' do mogonsok om noilaan no iri ontok di zaman purba po. Iri nopo nga kohompit no mamanggang, momoguring, popogolok, manalai, mongukus om ogumu po suai. Inovasi wagu nopo nga momoguno golombang mikro. Mogikaakawo kaida' i gunoon momoguno do suhu om kelembapan di mogisuusuai om nogi timpu mogonsok do suai. Kaida' di pinili nopo nga mangarahung tomod do aasil tohuri tu kiwaa taakanon i kosudong do onsokon maya kaida' diolo sondiri.
Mohammad Fuad Stephens

Muhammad Fuad Stephen,( nosusu i Donald Aloysius Marmaduke Stephen, ontok 14 Manom 1920 - 6 Mahas 1976 ) nopo nga songulun puru politik Malaysia i popoindalan tongguan saabagi Boyoon Montiri Sabah ko-1 om ko-5 mantad Manom 1963 gisom Momuhau 1964 om insan po nakaanu isio popoindalan tongguan saabagi Boyoon Montiri id timpu di otigas mantad Ngiop 1976 gisom timpu minidu pogun isio ontok 3 Mahas 1976 id pogun Sabah. Ontok Madas 1975, minigit isio do Jawatan saabagi Pesuruhjaya Tinggi Malaysia ko-6 id Australia mantad 1968 gisom 1973. Suai ko ii, nokoumbal nogi isio pinoimagon saabagi Huguan Siou koiso toi ko' taang takawas momuruan id tinimungan tulun Kadazan Dusun. Isio nopo diti, kitongguan apangkal saabagi tulun dii minongowit pogun Sabah id Persekutuan Malaysia ontok toun 1963. Sundung po do dii timpuun nopo, sumaap isio kokomoi idia pisaan Sabah id Persekutuan, nga naakun dau iti pibatosan sabab tu katangaban British kokomoi kaadangan pogun Sabah om kookunan diti nogi montok popoidu ngawi tana pinorinta id era pasca Perang Dunia II. Minigit isio jawatan saabagi Boyoon Montiri mantad 16 Manom 1963, nga nokotingkod ontok 31 Momuhau 1964 tu nosonsog do tumingkod om  insan po id toun 1976 solinaid 54 tadau tumimpuun 15 Ngiop.

Id maso pangaan koduo saabagi Boyoon Montiri , minidu pogun isio tu nokohompit id suang koligaganan di nointutunan saabagi (Double Six Crash) id Kota Kinabalu Sabah. Maso dii, isio nopo nga susumakai mantad kapal nomad Australia ii nokodunsong om aiso songulun i poimpasi id suang koligaganan diti. Mantad dii, linobong rata dau id  Makam Negeri id doros Masjid Pogun Sabah, Kota Kinabalu 

## Political career

## Sukuon
Minangkabau

**Tulun Minangkabau** (; boros Indonesia toi ko' Malayu: *Orang Minangkabau*; Jawi: ), ointutunan nogi sabaagi **Minang**, nopo nga tinimungan etnik Austronesia mantad Tanah Tinggi Minangkabau id Sumatera Kotonobon, Indonesia. Tanah sandad nopo Minangkabau id Sumatera Kotobobon nga kinoyonon do Porinta Pagaruyung, id nombo otumbayaan o puru sajara nokopogulu do ii nopo nga nontodon do bansa Malayu, om kinoyonon do Pisangadan Padri (1821 gisom 1837).

Minangkabau nopo nga majoriti etnik id Sumatera Kotonobon om Negeri Sembilan. Nookunan nogi yolo sabaagi minoriti id boogian suai do Indonesia om nogi Malaysia, Singapura, om Belanda.

## Etimologi

Kiwaa piipiro kaakaka etimologi montok istilah **Minangkabau** (Boros Minangkabau: *Minang* Jawi script: منڠ). Sundung do hogot "kabau" nopo nga kirati do "kalabau", hogot "minang" miampai tradisional nopo nga ointutunan sabaagi *lugus* (areca nut) i akanon miampai *daing* (betel). Kiwaa piipiro susuyan layat i monusui do tadon nopo istilah *Minangkabau* nga mantad legenda ointutunan kokomoi piioduhan wilayah id pialatan mogigion om songulun putera mantad wulayah sombol. Montok mongilag pisangadan, minoposogu o mogigion id kinoyonon dii do pialaan gisom apatai id pialatan duo tinan kalabau (*kabau*) montok monolibamban pioduhan dii. Kaakun o putera dii om minapalabus isio songinan kalabau agayo di bobos orongit om agresif Ii nopo mogigion kampung nga minogowit tanak kalabau di louson miampai sungu tokoro i naasa gisom alahis miagal do pisau. Soira nokokito kalabau di nosukod dii, minanangkus o kalabau dii tu sisusu. AU kokito koligaganan o kalabau di agayo om au opusou do kalabau dii tu okoro po, om mogihum nogi do ponokiala suai i kaagal ginoris. Sundung do ingkaa, soira *menyondol* o tanak kalabau dii do tulu dau id siriba tian do kalabau di tagayo, mogihum susu, sungu dau di alahis nokolobot om mamatai kalabau agayo om minogowit kalantayon kumaa mogigion kampung (*menang*, minogowit kumaa istilah *minang kabau*: "kalabau di nakalantoi" i alaid-laid nosiliu dii do *Minangkabau*). Mulong do ingkaa, legenda nopo dii nga noilaan do susuyan toomod, om hogot "minang" nopo nga osodu po mantad hogot "menang" i kirati 'nakalantoi'.

Ginaga'legenda dii gama hogot 'minang' i sumuku kumaa lugus (*pinang*), nga aiso po kotolinahasan ointutunan kokomoi hogot 'minang' i popionit do koimaan dii miampai hogot montok "kalabau waig".

Kopolombusan koiso ngaran Minangkabau sabaagi **Minanga Tamwan**, norubaan id suang prasasti Kedukan Bukit ontok kolimpupusan abad ko-17, i manahak ponginruayan koindalanon obitua Sri Jayanasa mantad Minanga Tamwan miampai 20,000 soudor kumaa hilo Matajap om monolod piipiro kinoyonon id kabaatan Sumatera.

## Sukuon
Minokok

**Minokok** toi ko' Vinokok i roitan nogi sabaagi Sungai Minokok toi ko' Dusun Minokok nopo nga Tinimungan etnik tulun sandad i poingion id Hulu Kinabatangan, Sabah, Malaysia Kosilahon id pulau Borneo.

## Kinoyonon
Kinoyonon sandad Suku Minokok nopo nga minimpuun kaka id Mukim Lalampas i popohompit do 16 kokompungan tokoro id  Hulu Kinabatangan id suang watas Tongod.

Timpu do baino, haro onom no kampung do tinaru Minokok id Watas Tongod. Kampung-kampung dii nopo nga' Kampung Simpang Entilibon, Kampung Sanan, Kampung Linayukan, Kampung Menanam, Kampung Maliau om Kampung Namukon, om apat kampung di suai hilo id Watas Keningau miagal do Kampung Sinaron, Kampung Batu Lunguyan, Kampung Mandagat om Kampung Kipaliu.

Suai ko ii, kiwaa piipiro Suku Minokok i minundaliu om poingion id Watas Kinabatangan om Watas Sandakan.
Momumutanom

**Momumutanom** nopo nga sosongulun i kohompit id gana pomutanaman toiko mananom-nanom om nunu nopo i kiharo pionitan miampai dii. **Momumutanom** nga manamong isoiso koposoian i gunoon sabaagi taakanon toiko kakamot poinmata.
Mondou

**Mondou** ( *Panthera leo*) nopo nga iso puru genus *Panthera*, ii nopo nga iso kawo tungau di agayo id suang paganakan Felidae (rumpun tungau). Poinsuang mondou sabaagi spesies noumpadanan pinatayad aragang IUCN mantad toun 1996 tu nokoingkuri populasi poinwalad Afrika gisom 43% mantad toun 1990-an. Populasi mondou apagon do momogompi id soliwan kinoyonon pomogompian. Sundung po au po noilaan kopio tadon kinoingkurian do mondou nga, katagakon do habitat om kopitukaan do tulun nopo nga ahal di kotongob. Populasi mondou id Afrika Barat poinsuang sabaagi spesies di noumpadanan mantad toun 2016. Mondou tolias di haro id Asia nopo nga poinsuang kawo mondou Asia, om mondou Asia nga poinsuang sabaagi spesies noumpadanan mantad toun 1986.

Koingumuan do mondou tolias au apasi alaid mantad 10 - 14 toun, loolobi po timpu koposion noinibaan do toruol mantad pioduhan. Mondou id suang tinimungan kaanu apasi gisom 20 toun. Koubasanan nopo nga kinoyonon nopo do mondou nga id savana om gana kisakot, om talun. Lobi orohian mondou do bersosial (id tinimungan) mantad ko spesies tungau di suai.

## Sukuon
Mongingia'

**Mongingia**' nopo nga songulun do monontuduk, mongia' om mananapanai sabaagi do tanaga mongia id suang institusi pondidikan miagal ko id sikul toi ko' tuisyen (kalas tapanai). Mongingia nopo diti nga kosoruan sukuon sabaagi do songulun ii kipakar id gana do panarampasan. Id taang universiti nopo, mongingia nopo nga onuan do pamalahawan tutor toi ko lungkitas.. Mongingia nopo nga abaal id ahal do mongia mato balajaran tu kiwaa nogi do toilaan id gana pedagogi toi ko' sains prinsip pongiaan.
Moon Geun-Young

**Moon Geun-young** (; nosusu 6 Mikat 1987) songulun mimingkono' tondu Korea Selatan. Nointutunan sabaagi  "Nation's Little Sister", Moon minonimpuun karaja pemodelan ontok umur 10 toun, sumusuhut minonimpuun karaja lokunan ontok  1999 sabaagi mimingkono' tangaanak. Nokoimpuun yau nointutunan miamapai mongigit watak sabaagi  Eun-suh okoro id suang siri TV Korea abantug *[[Autumn in My Heart]]* (2000), sinusuhut do filem koumpuronok ponuhuan Kim Jee-woon *[[A Tale of Two Sisters]]* (2003). Moon momoginggo ningkakaton rombituon dau miampai *My Little Bride* (2004) om *Innocent Steps* (2005). Ontok umul 21 tahun, nadadi yau mononorimo bobos omulok om tutungkap koiso ("Daesang") i nalantoi id Gaa Drama SBS montok siri televisyen *[[Painter of the Wind]]* (2008).

## Filemografi

### Lokunan

### Televisyen

## Sukuon
Mubaligh

**Mubaligh** nopo nga puru do tinimungan ugama i pinaatod kumaa doid labus pogun montok paparalad do ponontundukan  agama diolo maya dakwah, pendidikan, khidmat sosial om nogi ogumu po. Suai ko' ilo', hogot do "mubaligh" nopo diti nga mantad do boros Arab i noilaan sabaagi , مبالغ id nombo do kirati iti sabaagi do "kilobi" toi ko'  "rumalad". Ahal diti okito do manahak pokomoyon kokomoi do goos montok popoinralad do ponontudukan ugama mantad tongulun di kipamalahawan do mubaligh.
Mundok

**Mundok**, **ubi benggala**, **ubi belanda**, **ubi gajah**, **ubi jenderal**, **ubi perancis**, **ketela kayu**, **singkung** toi ko' **singkong** (ngaran botani: *Manihot esculenta* sin. *Manihot utilissima*) nopo nga spesies susumuni Tropika om Subtropika mantad paganakan Euphorbiaceae i ointutunan sabaagi toud oponsol do karbohidrat om roun nopo dau nga sabaagi kinotuan. Nontodon nopo kaka do muundok nga mantad boogian tropika Amerika Selatan nga dinondo nopo nga nakasasad id kogumuan kinoyonon Tropika pointongkop pomogunan.

Mundok nopo nga toud Karbohidrat taakanon beriklim tropika kotolu bobos agayo id pomogunan kalapas do parai om luong.

## Sukuon
Muzium Sabah

**Muzium Sabah** nopo nga iso muzium id pogun Sabah, Malaysia. Poinsumpak o muzium diti id Bukit Istana Lama id Kota Kinabalu soginayo do 17 hektar. Haro o taman etnobotani, zoo om iso kampung tinungkusan id suang kinoyonon diti. Bongunan utama nopo nga kiwaa do galeri inus. Haro nogi galeri suai i pinayanan do tamadun Islam, arkeologi om sajara. Pinoimagon o muzium diti montok monimung, manamong om mononduli dokumen etnografi, arkeologi, sajara, numismatik, inus-sajara, botani, tinimungan zoologi om mineralogi mantad pointongkop pogun, om popoindalan ponoriukan kokomoi kapansalan mongilo sajara pogun diti, koubasanan, om sajara sosial.

## Sajara'
Pinoimagon o Muzium Sabah diti ontok toun 1965 id walai kakadayan id Gaya Street, Kota Kinabalu, kogumuan nopo nga mantad goos do Persatuan Sabah. Minonimung i George Cathcart Woolley do tinimungan gambar, diari om artifak suai om pinotungkus kumaa porinta' pogun Sabah maan poiliho' id muzium diti. Kurator kumoiso id muzium diti nopo nga E.J. Berwick. Ontok toun 1981, muzium diti nopo nga id siriba do kuasa' Kementerian Perkhidmatan Komuniti om ontok toun 1982 nopo nga id siriba do kuasa Kementerian Kebudayaan, Belia dan Sukan. Pinoundaliu o muzium diti ontok toun 1984.

## Sukuon
Muzium Sarawak

**Muzium Pogun Sarawak** nopo nga muzium bobos otuo id Borneo. Tinoodo ii ontok toun 1888 om noukaban ontok 1891 id iso bangunan i wononsoi poimbida id Kuching, Sarawak.

## Bangunan laid
Bangunan laid do Muzium Sarawak nopo nga pinagayo miagal do bontuk mantad ontok toun 1911. 

## Diwan Tun Abdul Razak

Ngaran dii nopo nga naanu mihondot do ngaran Pordana Montiri Malaysia ii kumoduo. Ii nopo nga bangunan kiwaa duo taang om digulu nopo dii nga noguno sabaagi do Diwan Perhimpunan Porundangan mantad di toun 1973 gisom do 1975. Ontok 1982, nosiliu iri sabaagi do galeri pameran om noukab do rasmi ontok toun 1983.

## Sukuon


## Noputan labus

* Sarawak Museums